appersepsjon
Store norske leksikon,Religion og filosofi,Filosofiens historie,Det 17. og 18. århundres filosofi
Appersepsjon er en bevisst, reflektert oppfattelse. Begrepet defineres i filosofien vanligvis som det å heve ikke-bevisste eller uklare inntrykk og tilstander opp til bevissthetsnivået.
John Locke skjelner mellom persepsjon eller evnen til å føle, som finnes til en viss grad hos alle levende vesener, og appersepsjon, en tilstand av bevisst eller reflekterende oppmerksomhet.Immanuel Kant gjør en ytterligere sondring mellom empirisk appersepsjon, det vil si en persons bevissthet om seg selv, avhengig av ytre situasjon og betingelser, og transcendental appersepsjon eller ren fornuft, som går forut for alle sanse-iakttagelser og gjør det mulig for oss å ordne disse i tid og rom og i kategorier. Den transcendentale appersepsjon er selvbevissthetens a priori gitte enhet og identitet; den bevarer sin enhet på tross av vekslende bevissthetsinnhold. Les mer i Store norske leksikon filosofi Immanuel Kant John Locke